Marjukka Tepponen CV suomi

Tämän hetken eturivin sopraanoihin kuuluva Marjukka Tepponen on valloittanut karismallaan niin yleisön, kuin kriitikotkin suomalaisilla ja kansainvälisillä ooppera-areenoilla.

Hän valmistui Sibelius-Akatemiasta vuonna 2012 erinomaisin arvosanoin, opettajanaan Marjut Hannula. Tepponen on täydentänyt opintojaan mm. Wienissä professori Hilde Zadekin opissa.

Sopraanon debyytti oopperalavoilla tapahtui Jyväskylän Oopperan La Traviatan Violettana vuonna 2008 ja siitä lähtien hän on ollut vakiovierailija niin maakuntaoopperoissa, Savonlinnan Oopperajuhlilla, kuten Suomen Kansallisoopperassakin. Ulkomaandebyyttinsä Marjukka Tepponen teki Grazin oopperan La Bohémen Mimín roolissa vuonna 2010.

Tepposen tärkeitä ulkomaisia oopperataloja ovat mm. Seattle Opera ja Bregenzer Festspiele. Tepposen merkittävimpiin rooleihin ovat kuuluneet mm. Puccinin La Bohemen Mimí ja Turandotin Líu, Mozartin Cosi fan tutten Fiordiligi ja Tšaikovskin Jevgeni Oneginin Tatjana.

Tepponen on tunnettu myös ahkerana konsertoijana, niin klassisen kuin kevyemmänkin musiikin saralla. Tepponen on myös levyttänyt useita albumeja ja tehnyt oopperatallenteita mm. Gounodin Faustin (Naxos). Tulevia rooleja ovat mm. Violetta Valery Savonlinnan Oopperajuhlien La Traviata produktiossa ja Cio Cio San Puccinin Madama Butterfly-oopperassa Grazissa.